open-index/open-wikipedia-markdown huggingface dataset:
Bulgarias herrelandslag i fotball

**Bulgarias herrelandslag i fotball** er det nasjonale fotballaget til Bulgaria, og dette landslaget blir administrert av Bulgarias fotballforbund. Det bulgarske fotballforbundet ble stiftet i 1923, og de ble medlem av FIFA i 1924. Landet har deltatt i syv VM-sluttspill. Nasjonalstadion er Vasil Levski nasjonalstadion i Sofia.

## Meritter
* Beste resultat i VM: Semifinale i 1994.
* Beste resultat i EM: Utslått i gruppespillet i 1996 og 2004.

## VM-resultater

## EM-resultater

## OL-resultater
Bulgaria har to ganger tatt OL-medalje i fotball. I 1956 tok de bronse, og i 1968 tok de sølv etter finaletap 4-1 for Ungarn.

## Kilder
* Olsen, Egil Roger (2002): *DRILLOS VERDEN*.  Kagge Forlag AS, OSLO. ISBN 82-489-0244-7

## Eksterne lenker
* 
*  Hjemmeside til det bulgarske fotballforbundet
*  FIFAs profil om Bulgaria
*  Oversikt over bulgarske spillere som har flest landskamper og landslagsmål (RSSSF)
Jin-dynastiet (1115–1234)

**Jin-dynastiet** (jursjensk: *Anchu*; kinesisk: 金朝, pinyin: *Jīn Cháo*; 1115–1234), også kjent som  **jursjenerdynastiet**, var grunnlagt av den jursjenske wanyan-klanen, som også var forfedrene til mandsjuene som etablerte Qing-dynastiet rundt 500 år senere. Noen ganger skrives navnet som  *Jinn* for å skille det fra et tidligere kinesisk Jìn-dynasti som med det romerske alfabet ser likt ut når tonetegn utelates. I alt er det hele fire epoker i kinesisk historie som bruker navnet «jin» (se nærmere differensiering her).

Det ble grunnlagt i 1115 i det nordlige Mandsjuria, og nedkjempet etter hvert Liao-dynastiet (allerede i 1125), som omfattet store deler av det nordlige Kina, og dessuten store deler av de mongolske områder. Riket tok også kontakt med det koreanske riket Goryeo, men ble avvist av rikets keiser Yejong.https://web.archive.org/web/20070311010753/http://www.koreanhistoryproject.org/Ket/C05/E0501.htm 

Den 9. januar 1127 plyndret Jin-styrker Kaifeng, hovedstaden i Song-dynastiet, og tok til fange både keiser Qinzong hans far, den nettopp abdiserte  keiser Huizong. Etter Kaifengs fall måtte Song-riket trekke seg sørover, det såkalte sørlige Song-dynasti fortsatte å kjempe mot Jin-dynastiet i over ti år. Men i 1141 inngikk de en fredsavtale der de avstod alle sine områder i Nord-Kina til Jin-dynastiet. 

Etter erobringen av Nord-Kina ble Jin-dynastiet mer og mer sinisert (kinesiskpreget), og flyttet sin hovedstad fra Huining Fu i det nordlige Mandsjuria (sør for dagens Harbin) til Zhongdu (i dag Beijing). 

På begynnelsen av 1200-tallet begynte presset fra mongolene å gjøre seg gjeldende. I 1214 ble Jin-dynastiets hovedstad flyttet til Kaifeng (den tidligere Song-hovedstaden) for å komme lenger unna mongolene. Men under ledelse av Djengis Khans tredje sønn Ögedei Khan klarte mongolene, nå allierte med det sørlige Song-dynasti, å knuse Jin-dynastiet i 1234.

Mange år senere, i 1616, klarte mandsjuene under ledelse av Nurhaci å opprette det senere Jin-dynasti, som altså var oppkalt etter det som gikk under i 1234. Men navnet ble allerede i 1636 endret til Qing-dynastiet, som ble det siste av det keiserlige Kinas dynastier.

## Jin-dynastiets keisere

(1) Ganske langt og ikke brukt i omtale av denne herskeren.
(2) Fantes ikke

## Litteratur
* Jing-shen Tao: *The Jurchen in Twelfth-Century China. A Study of Sinicization.* University of Washington Press, Seattle WA og andre 1976, ISBN 0-295-95514-7 (*Publications on Asia of the Institute for Comparative and Foreign Area Studies* 29).

## Eksterne lenker

* Om relasjonene mellom Jin og Song
Slavekysten

**Slavekysten** er navnet på den midtre delen av Guineakysten, mellom elvene Volta og Niger. De afrikanske landene Togo, Benin og vestlige Nigeria ligger langs Slavekysten. Kysten har fått navnet på grunn av handelen med slaver fra tidlig på 1500-tallet til 1800-tallet.

Slavekysten nevnes ofte sammen med Gullkysten og Elfenbenskysten.

## Eksterne lenker
*
D.A. Weibring

**Donald Albert J. Weibring** (født 25. mai 1953) er en amerikansk golfspiller som har vunnet en rekke turneringer, herunder på PGA-touren og Champions Tour.

Weibring er født i Illinois og begynte å spille golf i ung alder. Han studerte ved Illinois State University og ble profesjonell golfspiller i 1975.

Han har vunnet fem ganger på PGA-touren. Den første seieren kom i 1979 i Ed McMahon–Jaycees Quad Cities Open, en turnering han kom til å vinne to ganger. Hans siste seier på PGA-touren, og den største i karrieren, var Canon Greater Hartford Open i 1996. Weibring ble medlem av Champions Tour da han fylte 50 år i mai 2003, og har vunnet der tre ganger.

## Meritter
### Seire på PGA-touren
* 1996: Canon Greater Hartford Open
* 1995: Quad City Classic
* 1991: Hardee's Golf Classic
* 1987: Beatrice Western Open
* 1979: Ed McMahon–Jaycees Quad Cities Open

### Seire på Champions Tour
* 2005: Bruno's Memorial Classic
* 2004: Allianz Championship
* 2003: SAS Championship Presented by BusinessWeek

## Eksterne lenker
*
Obotrittere

**Obotrittere** eller **obodriter** (tysk *Abodritter*, polsk *Obodryci*) var et vendisk og slavisk folkeslag som på 500-tallet slo seg ned i det nordøstlige Tyskland i det området som i dag heter Mecklenburg og Holstein. På grunn av deres forbindelser til andre slaviske grupper i nærheten blir obotritterne sett på som en undergruppe av polabianske slavere. Øst for dem bodde wilzerne. Historisk sett var obotritterne et folkeslag som gjennom mange år hadde en tett forbindelse med Danmark på godt og ondt.

Obotritterne var i årene 800-1200 involvert i krigshandlinger med danske konger som søkte overherredømmet i den baltiske regionen. Tyske misjonærer som Sankt Vicelinus hadde konvertert obotritterne til kristendommen.

Obotritterne både sloss med og tidvis skattet til de frankiske kongene og deres etterfølgere i øst. I tider krevde obotritterne skatt fra danskene og sakserne, og stundom drev de herjingstog i stor stil mot Danmark, Sverige og så langt nord som Norge. Til felles med andre slaviske grupper ble de ofte beskrevet av frankiske kilder som vendere, noe som også går igjen i nordiske kilder.

I 1170 aksepterte obotritterne å underkaste seg det tysk-romerske riket. Siden gjennomgikk området en tyskifisering, men så sent som på 1400-tallet snakket allikevel de fleste småbyene i obotritternes område fortsatt en slavisk dialekt inntil tysk ble det dominerende språket.

Den tyske poeten Johann Heinrich Voss (1751&ndash;1826) som ble født i Mecklenburg-Strelitz likte å identifisere seg som obotritt for å understreke sin slaviske opprinnelse. Deler av obotrittene migrerte sørover og bosatte seg på Den pannoniske slette, som er et landskap mellom elvene Donau og Sava, hvor området Bács-Bodrog i middelalderens ungarske kongedømme ble oppkalt etter dem.

## Historie
* 808: Den danske kong Gudrød Sigfredsson Veidekonge angrep obotritterne og erobret byen Reric, som kan være det stedet som i dag heter Wismar eller Gammel Lybæk, nord for det nåværende Lübeck.
* 974: Obotritterne angrep Hamburg. På omtrent samme tid var deres konge Mistivoi en nær alliert med danskenes Harald Blåtann.
* 983: Obotritternes konge Mistivoi plyndret Hamburg sammen med danske Svein I Tjugeskjegg.
* 1000-tallet ble den svenske kongen Olof Skötkonung gift med Estrid av obotritterne.
* 1129: Den danske konge Knut Lavard ble konge over obotritterne.
* 1131: Knut Lavard ble myrdet.
* 1160 (ca.): Henrik Løve undertvang og kristnet obotritterne, og deretter ble de gradvis tyskifisert

## Se også
* Polabiske slavere
* Vendere

## Referanser


## Eksterne lenker
* Brudstykker af Danmarks historie (II) (dansk)
* Genealogi (tysk)
Kapp Roca

**Kapp Roca** (portugisisk: *Cabo da Roca*) er det vestligste punktet på det portugisiske fastlandet, og er dermed også det vestligste punktet på det europeiske fastlandet. Romerne kalte stedet *Promontorium Magnum*.

Kapp Roca ligger 40 km vest for Portugals hovedstad Lisboa.

Poeten Luís de Camões definerte Kapp Roca som stedet «hvor landet ender og havet starter» (portugisisk: «onde a terra acaba e o mar começa»).

## Eksterne lenker
*
Hellighetsbevegelsen

**Hellighetsbevegelsen** er en kristen bevegelse, som oppstod tidlig på 1800-tallet. Som navnet sier, fokuserte bevegelsen på *hellighet*, en åndelig lengsel etter et større gudsnærvær i livet. 

Hellighetsbevegelsen hadde betydning for pinsevekkelsens gjennombrudd i 1906. 

## Historie
Starten regnes fra begynnelsen av 1800. Mange kristne samfunn ble berørt av «den åndelige lengselen», og ble en del av hellighetsbevegelsen.  Det var særlig blant metodister, men også blant baptister, kongregasjonalister og presbyterianere.  

Det var en vanlig oppfatning de første årene, at et menneske ikke kunne motta åndsdåpen (å bli fylt av Den hellige ånd), før en hadde opplevd helliggjørelsen eller blitt *helliget*. Tungetalen var ikke spesielt vektlagt i bevegelsen. John Wesley snakket om to tyngdepunkter i den kristnes liv, rettferdiggjørelsen og helliggjørelsen. 

Kjente predikanter var R. A. Torrey, D.L.Moody og Charles Finney.

## Albert Lunde
Nordmannen Albert Lunde kom fra Vanse på Lista.  I 1895 var han i Amerika og hørte D. L. Moody tale.  Lunde ble sterkt grepet av budskapet. I 1901 kom han hjem til Norge og i 1905 hadde han møter i Hausmannsgatens bedehus og i Calmeyergatens misjonshus i Kristiania.  

Lunde hadde opplevd hellighetsbevegelsen i Amerika og hadde blitt troende døpt, derfor var det under tvil at han fikk ha møter på bedehusene. Han aksepterte en betingelse «om å ikke angripe den kjære lutherske tro». Dette var noen år før Thomas Ball Barratt kom hjem til Norge med *pinsevekkelsen*.

## Brunstad Christian Church (BCC)
Menigheten Brunstad Christian Church  («Smiths venner») er i dag den fremste arvtakeren innenfor norsk kristenhet av hellighetsbevegelsen. Den har sine røtter i pinsevekkelsen, som jo også er en arvtaker, men som ikke har dyrket helliggjørelseslærene like flittig som BCC.

## Litteratur
* Korsets Seier 2006 – 2007. Artikelserien: *Pinsebevegelsen 100 år*.  
* Korsets Seier.  *Albert Lunde – et Guds redskap.*  23. juni 2006. side 25.
* Gjerlaug, Lars Christian. 2006. *Mange oaser i kirkehistorien*. Korsets Seier. 26. mai 2006 side 14-15.

## Eksterne lenker
*
Pepperkysten

**Pepperkysten** (engelsk: *Pepper Coast* eller *Grain Coast*) er det tidligere navnet på den vestligste delen av Guineakysten, mellom Cape Mesurado og Cape Palmas. Størstedelen av området ligger utenfor Liberia. Kysten har fått navnet på grunn av handelen med guineapepper (*Aframomum melegueta*).

I noen tilfeller (som vist på kartet) dekker begrepet et bredere område som også omfatter Sierra Leone og Elfenbenskysten.

## Referanser
Fredrik Thorsen

**Fredrik Thorsen** (født 21. september 1975) er en norsk tidligere fotballspiller. Thorsen endte karrieren i Sandefjord, der han spilte fra 2000. Tidligere spilte han for klubbene IL Runar, Vålerenga og Sogndal. Thorsen la opp etter at han spilte sesongens siste kamp i Adecco-ligaen, 1. november 2008.

## Referanser


## Eksterne lenker
*
Air Norway

**Air Norway** var et virtuelt norsk flyselskap. Selskapet var et samarbeidsprosjekt mellom Ørland kommune og det danske flyselskapet North Flying. Selskapet hadde ikke egne tillatelser til å drive flyselskap, men på samme måte som Color Air gjorde, kjøpte det tjenesten fra et godkjent flyselskap. Air Norway var dermed ikke et flyselskap, men solgte billetter til flyginger som skjedde under det danske flyselskapet North Flying A/S sin AOC (Air Operator Certificate).

Rutenettet besto av destinasjonene Ørland, Fagernes, Oslo og Ålborg. På Ørland–Oslo–Ørland-strekningen er Luftforsvaret den største kunden, med reisende til og fra Ørland hovedflystasjon. Strekningen Fagernes-Oslo var en anbudsrute som Air Norway drev for Samferdselsdepartementet.

## Historie

Selskapet startet sin rute mellom Oslo og Ørland den 23. mai 2003 med en Fairchild Metro, leid inn fra det danske flyselskapet North Flying. Foretaket ble etablert på initiativ av Ørland kommune, som ønsket et sivilt ruteflytilbud fra kommunen til Oslo-området. Selskapets operasjoner ble utvidet året etter, da ruten Ørland–Oslo ble forlenget til også å inkludere Ålborg. Intet trafikkgrunnlag ble lagt til grunne for denne satsingen, og det var heller snakk om en praktisk omlegging av rutetabellen, slik at flyet kunne flys mer effektivt til sin base på Ålborg lufthavn. Den nye ruten gav likevel Sun Air of Scandinavia, et selskap som allerede var etablert på ruten Ålborg–Oslo en viss konkurranse.

I 2005 kjøpte Ørland kommune seg inn som deleier i selskapet, og forvalter nå flyselskapet sammen med North Flying og private investorer. I og med at North Flying er deleier regulerer selskapet operasjoner etter behov. Dette betyr at Air Norway på kort varsel kan få tilført ekstra kapasitet ved spesielle anledninger.

## Flåte
Selskapets fly eies, og opereres av danske North Flying, og flyr derfor på dansk registrering.

## Destinasjoner

## Eksterne lenker
* 
* Ørland kommune
Birger Madsen

**Birger Madsen** (født 23. april 1982 i Oslo) er en norsk tidligere fotballspiller. Han spilte for klubbene Start, Vålerenga Fotball, Nordstrand IF, Manglerud/Star, Skeid og Sandefjord Fotball. I januar 2014 ble det meldt at han legger opp på grunn av utmattelsessyndrom. 

## Bakgrunn
Birger Madsen kom til Skeid fra Manglerud/Star som 13 åring og ble i klubben i 12 år. Han kommer fra en Skeidfamilie der far, Inge Madsen, har vært webansvarlig for Skeid.no, og Madsens onkel, Håkon Lier Madsen, er tidligere Skeidspiller og styremedlem i klubben. 

Madsen studerte idrettsfag ved Ulsrud videregående skole, og har i ettertid fullført examen philosophicum fra Universitetet i Oslo.

## Skeid

Madsen debuterte på Skeids A-lag høsten 2000 som 18 åring, mot Kongsvinger i 1 divisjon (5&ndash;2 til Kongsvinger). Han spilte semifinale i NM mot Rosenborg i Trondheim for Skeid i 2003, (2&ndash;1 til Rosenborg). 22 år gammel ble han kåret til «årets spiller» i Skeid (2004), men fikk store deler av 2005 sesongen ødelagt av skader. Madsen spilte 93 seriekamper for A-laget til Skeid, og var den spilleren i Skeids tropp med flest A-kamper før han gikk til Sandefjord Fotball i 2006. 

## Sandefjord Fotball

Madsen debuterte i Tippeligaen for Sandefjord Fotball 17. juli 2006 mot Molde på Storstadion (5&ndash;2 til Sandefjord og ett mål av Madsen), og spilte semifinale i NM mot Rosenborg på Lerkendal for Sandefjord Fotball i 2006 (5&ndash;2 til Sandefjord og ett mål av Madsen). I 2007 etablere han seg raskt på A-laget til Sandefjord Fotball, og fikk god kritikk fra egen trener etter kampen mot Viking 22. april.

Til tross for Sandefjords nedrykk til 1. divisjon, hadde Madsen en god 2007-sesong og ble kåret til «årets spiller» med 70% av stemmene av  supporterklubben Blåhvalane. Også klubben gav han utmerkelsen «årets spiller».

Madsen ble i Sandefjord Fotball sesongen 2008 selv om flere Tippeligaklubber var interessert å få Madsen i sin tropp, særlig var interessen stor fra Viking.

Madsen fikk med seg 29 av 30 kamper for Sandefjord Fotball i Adeccoligaen i 2008 og han bidro sterkt til Sandefjords opprykk til Tippeligaen. Madsen kom på årets lag for Adeccoligaen i flere media.

## Vålerenga Fotball

I august 2009 ble Birger Madsen klar for Vålerenga og han debuterte mot Stabæk i Telenor Arena(tap 2-3). Madsen første scoring for Vålerenga kom mot Viking samme sesong(3-1 til Vif).

### Kjennetegn som fotballspiller
Madsens kjennetegn som fotballspiller var duellkraft, fare i lufta, hodespill og kraftheading.

## Referanser


## Eksterne lenker
* 
* – Spillerens profil hos IK Start
Gudrød Sigfredsson Veidekonge

**Gudrød Sigfredsson Veidekonge** (fødselsår ukjent, død 810) var en dansk konge i tiden 804-810, også karakterisert som en sagnkonge ettersom han vanskelig kan verifiseres. Også kjent som **Gudfred** og **Gøtrik**, og blir i franske annaler nevnt som **Guthfridus**. Han er mest kjent for med hell å ha forsvart Danmark sørfra mot en invasjon fra frankernes konge Karl den store.

De mange navnene skyldes at den sagnfigur som han er oppkalt etter (faren til Sigurd Favnesbane og Siegfrieds far i *[[Nibelungenlied]]*), hadde ulike navn på forskjellige språk. Gudrød var danskenes konge fra 804 til 810.

Gudrød sies å være den yngre sønnen av en kong Sigfred som styrte før ham, og det ble også sagt at hans eldre bror Halvdan Sigfredsson ble jarl over noen rike handelsbyer sør for elva Eider i dagens Tyskland. Gudrød krevde at broren skulle betale skatt, noe han nektet. Tvert om sverget han lojalitet til Karl dens store for å få dennes støtte og beskyttelse i 807. Gudrød samlet da en hær og dro sørover. 

Gudrød dukker opp i kildene i år 804 da han tok sin flåte og sine ryttere til grensen mellom Danmark og det saksiske riktet i nåværende Slesvig. Her kom han i kamp med Karl den store. Gudrød angrep et vendisk og slavisk folkeslag i nordøstlige Tyskland kalt obotritterne i 808, og inntok blant annet handelsbyen Reric og tvang handelsfolkene til å flytte til den nylagte danske handelsstedet Hedeby.

Ifølge frankiske årbøker grunnla Gudrød Hedeby i 808, og fikk samme året oppført en jordvoll i området. Det kan ha vært Kovirke, som var et godt vern for Hedeby selv om Kovirke minner sterkt om trelleborgene fra Harald Blåtanns tid.

Han støttet sakserne og motsatte seg frankernes forsøk på å tvangskristne danene, og angrep flere ganger Karl den store som på den tid var Vest-Europas mektigste mann. Den arabiske kalifen i Bagdad sendte ham en elefant i diplomatisk gave, men den eneste mannen Karl var redd for, var Gudrød som skrøt av å ville angripe Karl i Aachen. Så langt kom han aldri.

Angrepene på obotritterne resulterte i en krise i forhold til frankerne. Keiseren sendte en hærstyrke mot nord. En forhandling i 809 mellom Gudrøds utsendinger og Karl den store førte ikke til enighet, og Gudrød angrep deretter friserne i år 810 med en flåte på rundt 200 skip og herjet den frisiske kysten. Senere det samme året ble han drept av en av sine egne menn. Han ble etterfulgt til tronen av sin brorsønn Hemming som i 811 inngikk fred med Karl den store. Drapet på Gudrød kan godt ha vært avtalt mellom Hemming og frankerne.

Etter Hemmings død ble Gudrøds sønn medkonge fra 812 sammen med Harald Klakk. Han er som sin far kjent under flere navn, både Horik 1. og Erik 1. (787-854). Stedsnavnet Erritsø tenkes å være en forvanskning av «Eriks høj», kong Eriks haug. Borganlegget var trolig bygd for å støtte Gudrøds forsøk på å innkreve skatter og toll for å finansiere hans motstand mot Karl den store.

## Referanser


## Se også
* Den forhistoriske danske kongerekke
* Gudrød Halvdansson Veidekonge, norsk sagnkonge som han ikke bør forveksles med.
Nicolai Stokholm

**Nicolai Stokholm** (født 1976) er en dansk tidligere fotballspiller, som sist spilte for FC Nordsjælland etter en overgang fra Viking Fotballklubb etter 2008-sesongen.

## Klubbkarriere
Han kom til Viking sommeren 2006 fra Odense Boldklub samtidig med Søren Berg som også kom fra samme klubb. Den 182&nbsp;cm høye midtbanespilleren var svært sentral for Viking og har vært kaptein i klubben. Har spilt to A-landskamper for Danmark, 214 (24 mål) SAS-ligakamper (For AaB og OB) og 59 (11 mål) kamper i Tippeligaen.

Tidligere klubber Holbæk(-1998), AaB (1998-2002), OB (2003-2006), Viking Fotballklubb (2006-2008). Han skrev under en treårs kontrakt for FC Nordsjælland den 15. oktober 2008, og var dermed klar for FCN 1. januar 2009 http://fotball.aftenbladet.no/eliteserien/article120297.ece.

## Landslagskarriere

## Meritter
 **[[FC Nordsjælland]]**
* Superligaen: 2011/12

 **[[FC Nordsjælland]]**
* Landspokalturneringen: 2009/10, 2010/11

## Referanser


## Eksterne lenker
*
484 f.Kr.

## Begivenheter
*Xerxes I av Persia avskaffer tittelen «konge av Babylon» og fjerner gullstatuen av guden Baal.
*Wu beseirer Qi

## Fødsler
*Herodot, gresk (dorisk) historiker, d. 425 f.Kr.
## Dødsfall
Vitenskapelig notasjon

Med **Vitenskapelig notasjon** i matematikken menes å uttrykke tallstørrelser som tierpotens, det vil si en potens der grunntallet er 10. Dette er meget anvendelig for å uttrykke svært store og svært små tall. 

Vitenskapelig notasjon, som også kalles *eksponentiell notasjon*, skrives slik:  10^b eller eventuelt a · 10^b der *b* er eksponenten og koeffisienten *a* et reelt tall.

Store tall har positiv eksponent og små tall (mellom 1 og -1) har negativ eksponent.

For store tall uttrykker eksponenten antall nuller i tallet. 

Eksempler:

1 000  skrives 103 (uttalles «ti i tredje»)

1 000 000 skrives 106

1 000 000 000 000 skrives 1012.

For små tall uttrykker en negativ eksponent en brøk med en tilsvarende positiv eksponent i nevneren.

10-b = 1\over10^b  

En milliondel kan således skrives 10-6 (uttales "ti i minus sjette")

For å uttrykke tall som ikke starter på et ettall og med flere gjeldende siffer benyttes den generelle formen
a  \cdot 10^b der *a* beskriver de gjeldende sifferne. 

Eksempler:
47 500 000 kan skrives som   47,5 \cdot 10^6 
og

0,000 000 000 000 000 000 000 012 kan skrives som   12 \cdot 10-24 

Det finnes flere valgfire måter å dele et stort tall mellom koeffisienten *a* og eksponenten *b*

Eksempler: 
jordas masse 
5 973 600 000 000 000 000 000 000 kg kan skrives som   5,9736 \cdot 1024 kg
men det kan også skrives som 

 0,59736 \cdot 1025 kg 
eller 

 59,736 \cdot 1023 kg

Det er imidlertid mest vanlig å velge koeffisienten *a* slik at 1 ≤ |a| −9 meter kan leses og skrives som "femten komma sju nanometer" eller 15,7nm.
Tera (T) e12, 
Giga  (G) e9, 
Mega  (M) e6, 
kilo  (k) e3, 
milli (m) e-3, 
mikro (my) e-6, 
nano  (n) e-9, 
pico  (p) e-12, 
femto (f) e-15, 
atto  (a) e-18.

### Eksponentiell notasjon

De fleste kalkulatorer og mange dataprogrammer viser veldig store og veldig små tall med vitenskapelig notasjon. Men siden eksponenter som 109 ofte ikke kan vises på en god måte på i disse sammenhengene, enten på grunn av små LCD-skjermer eller begrensninger i tegnsettet, brukes ofte en litt annen notasjon: "·10" byttes ut med bokstaven *E* eller *e* (forkortelse for eksponent). Merk at dette ikke er relatert til den matematiske konstanten ''e''. Med denne notasjonen er ikke eksponenten forhøyd, men skrives på samme måte som koeffisienten (f.eks. E−8 *ikke* E−8). Ofte skriver man fortegnet til eksponenten selv om den er positiv, altså E+13 i stedet for E13. Eksempel: 3.3156E+24 og 3.3156e24 er det samme som 3.3156·1024.
Estrid av obotritterne

**Estrid av obotritterne** (født ca. 970, død ca. 1035) var en svensk dronning og gift med Olof Skötkonung av Sverige. Deres sønn Anund Jakob ettertrådte kong Olof i 1022 etter farens død. De hadde også en datter ved navn Ingegjerd Olofsdatter som var lovet bort til Olav Digre av Norge, men ble i stedet giftet bort til en fyrste i Novgorod, Jaroslav I av Kyiv.

Olof Skötkonung var den første konge i Sverige som regnes som kristen. Han hadde under et krigstokt røvet med seg en slavisk kvinne ved navn Edla som han tok til seg som frille. Edla fødte ham to barn, sønnen Emund den gamle og datteren Astrid Olofsdatter. Sistnevnte ble gift med kong Olav Digre da den første avtalen med Olofs datter Ingegerd ble brutt. Fredsavtalen med Norge ble da opprettholdt til tross for at ekteskapet var imot Olofs vilje. Da Olof giftet seg var det med en kristen kvinne, Estrid (et annet navn kan være Astrid), men som også var av slavisk bakgrunn fra folkeslaget obotritterne i nordøstlige Tyskland. Antagelig var Estrid av kongelig eller adelig byrd og at ekteskapet var en dynastisk allianse.

Det er få kunnskaper om Estrid, bortsett fra at Snorre Sturlason gir både Estrid og Olof dårlig attest i *[[Olav den helliges saga]]*. Olof blir fremstilt som tverr og sur og en mann som bryter sitt ord. Hans dronning Estrid blir beskrevet som «stor på det og var ikke god mot stebarna sine».

## Referanser
Saint-Domingue

**Saint-Domingue** var en fransk koloni fra 1697 til 1804, og er i dag den uavhengige staten Haiti.

Den må ikke forveksles med den tidligere spanske kolonien som i dag er Den dominikanske republikk, eller denne republikkens hovedstad Santo Domingo.

Navnet ble endret til Haiti da Jean-Jacques Dessalines erklærte uavhengighet fra Frankrike i 1804.
Einar Edwin

**Einar Edwin** (født 1893, død 1953) var en norsk prest og teolog. Han tok cand.theol. ved Det teologiske fakultet ved Universitetet i Oslo i 1917. I 1937 ble han residerende kapellan i Oslo.

Edwin markerte flere ganger sitt liberalteologiske standpunkt, blant annet gjennom flere bøker, og i sin støtte til biskop Kristian Schjelderup i Helvetesdebatten.

Einar Edwin er også kjent for sitatene:
:«*Det er ingen liten synd å stjele gleden fra et menneske.*»
:«*For at de frelstes salighet skal forenes med de fordømtes pine, forutsetter det at de salige enten ikke vet noe om pinen, eller at saligheten er total egoistisk følelsesløshet*»

## Referanser
Reinhornheia tunnel

**Reinhornheia tunnel** er en tunnel på fylkesvei 813 i Beiarn kommune i Nordland. Tunnelen går gjennom Reinhornheia på Beiarfjellet mellom Misværdalen og Beiardalen. Tunnelen er 478 meter lang. Den og veien over fjellet ble åpnet i juli 1966. Veien ga Beiarn fergefri veiforbindelse med omverdenen.

I 2005/06 fikk tunnelen nye betongportaler, og veien over fjellet ble utbedret.

Høyeste tillate kjøretøyhøyde er 4,20 m nordover og 4,00 m sørover.

## Se også
*Veitunneler i Norge

## Eksterne lenker
*Statens vegvesen [veikart](https://www.vegvesen.no/vegkart/vegkart/#kartlag:geodata/hva:(~(id:67,filter:(~),farge:'0_0))/@498337,7431085,11/vegobjekt:89198430:58b02c:67)
Mikrobank

**Mikrobank** er en betegnelse på små banker, særlig i utviklingsland, som gir lån og tar imot innskudd fra fattige mennesker som ellers er stengt ute fra selv de enkleste finansielle markedene. Utlånene blir ofte betegnet som mikrokreditt eller mikrolån og innskuddene som mikroinnskudd.

Mikrobanker har mange fellestrekk med sparebanker.
Mikrofinans

**Mikrofinans** er en samlebetegnelse på finansielle tjenester tilbudt til fattige mennesker, særlig i utviklingsland, som ellers er stengt ute fra finansielle markeder. Tradisjonelt har mikrofinans vært begrenset til institusjoner som tar imot *[[mikroinnskudd]]* og gir *[[mikrokreditt]]* eller *[[mikrolån]]*, gjerne betegnet som *[[mikrobank]]er*, men fordi disse ordningene har vært så vellykkede har man også begynt forsøk med mikroforsikring.

Mikrofinans kan sies å snu tradisjonell bankvirksomhet på hodet: Mens vanlige banker typisk låner ut penger til rike menn, er det typisk fattige kvinner som får lån gjennom mikrofinans. Og mens vanlige banker forlanger sikkerhet for eksempel i fast eiendom, baserer mikrofinans seg på tillit. Lån i ordinære banker krever mye papirarbeid, mikrofinans er tilgjengelig også for analfabeter. 

Kvinnene er oftest i flertall blant fattige befolkningsgrupper, men likevel blir kvinnene både sosialt og økonomisk undertrykt. Samtidig viser det seg at kvinnene forvalter inntektene på en bedre måte for familien som helhet, enn mennene. Derfor er de fleste mikrofinansprosjektene til blant annet Strømmestiftelsen og Misjonsalliansen rettet mot kvinner.

## Mikrofinansprosjekter
Slike prosjekter drives i en rekke land. 

*I Norge er Misjonsalliansen den største aktøren på mikrofinansmarkedet med over 1,5 milliarder kroner i låneportefølje. Organisasjon eier og driver banker/mikrofinansinstitusjoner i Bolivia , Ecuador , Vietnam og Liberia . Disse forvaltes av Alliance Microfinance AS (AMAS).
* I Norge er det statseide Norfund det største mikrofinans-fondet. Sammen med Ferd, Storebrand, DNB og KLP har Norfund investert 600 millioner kroner i Det norske Mikrofinansinitiativet (NMI), et unikt offentlig-privat samarbeid for fattigdomsbekjempelse i utviklingsland. 
*I Bangladesh fikk Grameen Bank og Muhammed Yunus Nobels fredspris i 2006 for sitt arbeid med mikrofinans. 
*I Kenya samarbeider Strømmestiftelsen med blant annet mikrofinansorganisasjonen Jamii Bora i Nairobi. Denne har etter hvert vokst ut over hele landet.Les mer om Strømmestiftelsens mange mikrofinansprosjekter herhttp://www.strommestiftelsen.no/?did=459577. 
* CARE Norge driver mikrofinansprosjekter i form av spare- og lånegrupper i en rekke afrikanske og asiatiske land. Målgruppen er fattige kvinner som ikke har tilgang til vanlige banktjenester. 
* Kolibri Kapital gir lån til mikrofinansinstitusjoner, som igjen låner ut til mikroentreprenører. Lånene blir finansiert ved at nordmenn kjøper omsettelige aksjer i Kolibri Kapital. Aksjer kan kjøpes gjennomSwedbank First Securities Netthandelsløsning for aksjer.
* I Norge samarbeider Mikrofinans Norge med Cultura Bank om et mikrofinans program for etablerere av næringsvirksomhet i Norge.[2].

## Eksterne lenker
* Mikrofinans Norad
* Mikrofinans Misjonsalliansen
* Alliance Microfinance AS
* Bank snudd på hodet Strømmestiftelsen
* Mikrofinans med makroutfordringer Magma
* http://www.nrk.no/programmer/tv/migrapolis/1.7358575 NRK
Hvalertunnelen

**Hvalertunnelen** er en undersjøisk veitunnel på fylkesvei 108 i Hvaler kommune i Østfold. Tunnelen går under sundet Løperen mellom Asmaløy og Kirkøy. Den  meter lange tunnelen ble åpnet 2. oktober 1989 og erstattet ferjesambandet Skipstadsand–Korshavn. Hvalertunnelen når 120 meter under havet, og største stigning er 10 %.

Tunnelen ble finansiert med bompenger. Da tunnelen ble åpnet, lå bomstasjonen nær tunnelåpningen på Asmaløy. I 1993 ble bomstasjonen flyttet til Bukkholmen ved kommunegrensen mellom Hvaler og Fredrikstad. Tunnelen var nedbetalt i 2007, men et flertall i Hvaler kommunestyre vedtok at bompengeinnkrevingen skulle fortsette i to år til, for å skaffe penger til trafikksikkerhetstiltak i kommunen, og finansiere en gang- og sykkelvei på Kirkøy. Bompengeinnkrevingen opphørte 14. januar 2009.

Det er ikke tillatt for fotgjengere og syklister å ferdes i Hvalertunnelen. I 2012 fikk tunnelen streknings-ATK (måling av gjennomsnittsfart).

I likhet med mange andre veitunneler i Norge er Hvalertunnelen noe plaget med kondens. Kondensen kan føre til farlige situasjoner fordi bilrutene plutselig dugger når en kjører inn i tunnelen.

## Se også
*Veitunneler i Norge
*Undersjøiske veitunneler i Norge

## Referanser


## Eksterne lenker
*NRK: Hvalertunnelen rustes opp for 39 millioner (25. februar 2006)
*Brannmannen.no – Brannforsøk i Hvalertunnelen
*The World's Longest Tunnel Page
Geraldo Alckmin

**Geraldo José Rodrigues Alckmin** (født i Pindamonhangaba, São Paulo, 7. november 1952) er en politiker fra Brasil og tidligere guvernør i delstaten São Paulo. Alckmin var med på å etablere partiet PSDB i 1988 og var presidentkandidat for dette partiet ved valget i Brasil i 2006. 

## Referanser


## Eksterne lenker
*
North Flying

**North Flying A/S** er et dansk flyselskap med base i Ålborg, Billund og på Københavns lufthavn Kastrup. North Flying driver en rekke operasjoner innen chartersektoren; deriblant taxiflyvning, ambulanseflyvning og fraktflyvning, samt skole-, foto- og bannerflyvning. Selskapets eneste faste operasjoner er i samarbeid med Air Norway hvor de flyr ruten Ålborg – Oslo – Ørland.

## Historie
North Flying A/S ble opprettet som Norfly Skole- og Rundflyvning i 1963 av fotograf J. Steffensen. I 1970 overtok selskapet Aalborg Flying Center og i 1971 ble hovedbasen flyttet til Ålborg. På dette tidspunktet ble også navnet endret til det selskapet har idag.

I 1994 slo selskapet seg sammen med Nordic Air K/S og ble dermed Danmarks største taxiflyselskap. North Flying overtok Aalborg Airtaxi i 1996 og Falck Air i 1998 og ble dermed det største taxiflyselskapet i Skandinavia.

## Eksterne lenker
* North Flying A/S
*  informasjonsside om Air Norway/North Flying på norsk 
* Air Norway A/S
Heidi Andersson

**Erika Heidi Marie Andersson** (født 27. februar 1981 i Ensamheten, Storumans kommun, Sverige) er en svensk elleve ganger verdensmester i håndbak. Andersson kom under VM i skiskyting i Östersund i 2008 i medias søkelys som hjemmefavoritten Björn Ferrys kone.

## Meritter
**[[Verdensmesterskap|Verdensmester]]**
* 1999 Tokyo, Japan, -60kg
* 2000 Rovaniemi, Finland, -60kg
* 2002 Springfield, USA, -60kg
* 2003 Ottawa, Canada, -65kg
* 2004 Durban, Sør-Afrika -65kg
* 2008 Kelowna BC, Canada -60 kg
* 2009 Rosolina Di Mare, Italia, -65 kg
* 2010 Mesquite, USA, -70 kg venstre arm
* 2011 Almaty, Kasakhstan, -70 kg
* 2014 Vilnius, Litauen, -65kg venstre arm
* 2014 Vilnius, Litauen, -65kg høyre arm

**[[Europamesterskap|Europamester]]** 
* 1999, Rochefort, Belgia, -55kg
* 2008, Sarpsborg, Norge, -60kg
* 2014, Baku, Aserbajdsjan, -65 kg

## Filmografi
* *[[Armbryterskan från Ensamheten]]* (2004)

## Eksterne lenker
*  (Svensk)
* Armbryterskan från Ensamheten (Svensk)
Antimetabolitt

En **antimetabolitt** er et kjemisk stoff med en struktur som ligner et stoff (en metabolitt) som behøves ved normale biokjemiske reaksjoner, men er tilstrekkelig ulikt slik at det forstyrrer cellenes normale funksjoner, deriblant celledeling.

I Anatomisk terapeutisk kjemisk klassifikasjon (ATC-systemet) blir de klassifisert under L01B.

Antimetabolitter kan benyttes i kreft-behandling fordi de griper inn i DNA-produksjon og dermed også celledeling og vekst av svulster.

Antimetabolitter kamuflerer seg som purin (azatioprin, merkaptopurin) eller pyrimidin – som blir til byggesteinene i DNA. De hindrer disse stoffene fra å bli innkorporert i DNA i «S»-fasen (av cellesyklusen) og stanser normal utvikling og deling. De påvirker også RNA-syntese. På grunn av sin effektivitet er disse legemidlene de cellegiftene (cytoctatika) som er mest utbredt. 

Antimetabolitter kan også være antibiotika, slik som sulfanilamid-midler, som hemmer dihydrofolat-syntesen i bakterier gjennom å konkurrere med para-aminobenzoinsyre.

De viktigste representantene for disse legemidlene er:
## [[Folinsyre]]-analoger
* Metotrexat, en folinsyre-analog, forhindrer dannelsen av tetrahydrofolat som er essensiell for purin- og pyrimidin-syntese ved hemmingen av Dihydrofolat reduktase. Dette fører til hemmet produksjon av DNA, RNA og proteiner (fordi tetrahydrofolat også er involvert i syntesen av aminosyrene serin og metionin).

## [[Purin]]-analoger
* Azatioprin er den viktigste immunosuppressive cytotoksiske substansen. Den anvendes i stor utstrekning i forbindelse med transplantasjoner for å kontrollere avvisningsreaksjoner. Den kleber non-enzymatisk til 6-merkaptopurin som virker som en purin-analog og en hemmer av DNA-syntese. Ved å forhindre kloneekspansjonen av lymfocytter i induksjonsfasen av immunresponsen påvirker den både celle- og kroppsvæsekimmunitet. Den undertrykker også effektivt autoimmunitet.

* Merkaptopurin

* Tioguanin benyttes til å behandle akutte leukemier og frembringe remisjoner i akutte granulocytiske leukemier.

* Fludarabin hemmer funksjonen til en rekke DNA-polymeraser, DNA-primase, DNA-ligase I og er «S» fase-spesifikk (fordi disse enzymene er svært aktive i forbindelse med DNA-replikering).

## [[Pyrimidin]]-analoger
* 5-fluorouracil (5FU) som hemmer tymidylatsyntase. 
* Floxuridin (FUDR)
* Cytosin arabinosid

## Referanser


## Eksterne lenker
* University of Nebraska
Pindamonhangaba

**Pindamonhangaba** er en kommune og by i delstaten São Paulo i sørøstregionen av Brasil. Pindamonhangaba ligger i Paraíbadalen, mellom byene São Paulo og Rio de Janeiro.

## Referanser


## Eksterne lenker
*
Jon Knudsen

**Jon Knudsen** (født 20. november 1974 på Høybråten i Oslo) er en norsk fotballtrener og tidligere fotballspiller, som er keepertrener for Norges kvinnelandslag i fotball.

## Spillerkarriere
Knudsen vokste opp på Leirsund ved Lillestrøm. Hans ungdomsklubber var Leirsund Idrettslag og Lillestrøm Sportsklubb som han ble hentet til som guttelagspiller. Etter låneopphold hos Strømsgodset, Skjetten og Kongsvinger, gikk han i 1999 til danske FC Midtjylland. I 2000 gikk han til Stabæk, hvor han skulle bli værende i lang tid. I 2008 var han med å vinne seriegull med Stabæk. I 2009 ble han årets keeper i Tippeligaen.

Knudsen spilte for de fleste aldersbestemte landslag, men først som 33-åring debuterte han på Norges A-landslag. Det skjedde den 11. oktober 2008, i VM-kvalifiseringskampen mot Skottland.

## Trenerkarriere
Etter sin spillerkarriere var Knudsen i flere år keepertrener på Norges Toppidrettsgymnas. I 2014 var han keepertrener for LSK Kvinner, og fra 2016 til 2018 hadde han samme rolle i Strømmen. I desember 2018 ble han ansatt som keepertrener for Lillestrøm.

I august 2022 ble det kjent at Knudsen var blitt engasjert som en del av trenerteamet til det norske kvinnelandslaget i fotball, og at han skulle fullføre 2022-sesongen med Lillestrøm før han fra januar 2023 tiltrådte en heltidsstilling i NFF.

## Familie
Knudsen er fra Høybråten i Oslo. Han er bror av Mari Knudsen og Atle Knudsen, som blant annet er skapere av barneseriene *[[Linus i svingen]]* og *[[Jul i Svingen]]*. Knudsen selv hadde en liten rolle i sistnevnte serie, som «pappaen til Nure».

Jon Knudsen er far til Magnus Knudsen, som også er fotballspiller.

## Statistikk

per 31. desember 2013

## Referanser


## Eksterne lenker
* 
* 
*
Rotfylling

**Rotfylling** (***endodonti***) er en odontologisk behandlingsmetode som innebærer at pulpa (nerven) i tannroten fjernes.

## Bilder

Fil:Cavities evolution 4 of 5 ArtLibre jnl.png|Karies (det svarte) har kommet til rota (det oransje). Tannen må rotfylles.
Fil:Misc endo instruments 25.jpg|Små instrumenter for å grave opp røttene
Fil:Trep tooth.jpg|Tann under rotfyllingen
Fil:ZahnarztAlen5690 Kofferdam.JPG|Kofferdam

Fil:ZMO0582-029.jpg|Tann mens man graver ut røttene
Fil:ZMO0582-032.jpg|En ferdig rotfylt tann
Fil:Root_Canal_Illustration.png|Rotfyllingens gang


## Eksterne lenker
*
Karies

**Karies** er en sykdom der tennene brytes ned av biprodukter fra bakteriekolonier som lever på tannoverflaten, såkalt plakk. Ubehandlet tannkaries fører til kaviteter, «hull i tennene», som videre kan føre til tannverk og i verste fall resultere i at tannen går tapt.

Karies er den hyppigste tannhelsesykdommen i Norge.

Bakteriene i plakken lever på gjærende karbohydrater som tilføres med kosten.
Jordskjelvet i Indiahavet 2006

**Jordskjelvet i Indiahavet 2006** var undersjøiske jordskjelv utløst den 17. juli 2006 kl 10:19 (norsk tid), det første sør for øya Java i Indonesia. Skjelvet fant sted ca. 225 km nordøst for Christmasøya og 355 km sør for Jakarta (9.295°S, 107.347°E). Bygningene svaiet i Indonesias hovedstad Jakarta under jordskjelvet som varte i to minutter. Skjelvets episenter ligger omtrent 1400 km unna episenteret til jordskjelvet i Indiahavet 2004, og geologisk sett er det de samme kontinentalplatene som kolliderer denne gangen som i 2004.

Skjelvet målte 7,2 på Richters skala, og er dermed lang mindre enn skjelvet i 2004, som målte 9,0 på samme skala. Et etterskjelv målt til 6,1 på Richters skala ble målt to timer etter hovedskjelvet.

Senere, rammet ca. 2 meter høye tsunamibølger Indonesia. Turiststedet Pangandaran Beach ble rammet, der et hotell ble ødelagt av bølgene. Mange andre hus ble ødelagt av bølgene. Minst 654 mennesker ble drept, om lag 978 skadd og 329 er fortsatt savnet. Om lag 54 254 ble hjemløse.

## Referanser


## Eksterne lenker
* 
* VG Nett - Over 100 drept i tsunami 
* Aftenposten – Tsunami rammet turiststrand
* VG Nett- Indonesia truffet av tsunami 
* BBC News – Dozens dead in Indonesian tsunami
* Dagbladet – Minst 226 drept av tsunami
* Tv2 Nettavisen –  Se tsunamiens herjinger
Fatalisme

**Fatalisme** er en filosofisk tanke eller holdning som forutsetter at alle handlinger er bestemt på forhånd for all tid og at mennesker er maktesløse i å endre hva som skal skje. Det motsatte av fatalisme er anomi.

Fatalisme er en måte å se på verden hvor fri vilje er en illusjon og hvor skjebnen bestemmer. Fatalisme er en form for determinisme, men hvor determinisme mener at alt er fastlagt i en årsak-virkningsforhold ned til den minste detalj betrakter fatalismen kun de store linjene som fastlagte og gir således spillerom for endringer, om enn små.

## Se også
* Determinisme
* Predestinasjon
* Kausalitet
* Skjebne

## Eksterne lenker
* ''Fatalism'', fra Stanford Encyclopedia of Philosophy (engelsk)
Antonio Barragán

**Antonio Juan Barragán Fernández** (født 12. juni 1987) er en spansk fotballspiller som fra den 30. juni 2022 er klubbløs.
 
Spanjolen spiller stort sett som høyreback, med offensive tendenser i spillet sitt. Han ble kjøpt til Liverpool fra den spanske klubben Sevilla for £240 000, i august 2005 av Rafael Benitez.

Han var del av det spanske laget som vant U19-EM i 2006.

## Referanser


## Eksterne lenker
* 
* BDFutbol
Liverpool.no om Barragán
Guttaperka

**Guttaperka** (*gutta percha*) er  et stoff som består av inntørket melkesaft fra flere trær som hører til familien Sapotaceae og som finnes på Malayahalvøya, Sumatra, Borneo og andre øyer. Denne massen har både medisisnk bruk og har vært benyttet som en tidlig form for plast. Før massen stivner renses den for barkbiter, formes til en blokk og tørkes i solen. Råvaren renses på fabrikk og valses ut til 2-5 mm tykke skiver. Etter ytterligere rensing med * bensol*, *kloroform* og alkohol får vi hvit guttaperka som selges i 3-4 mm  tykke staver som tannkitt. Tilsatt bl.a. sinkoksid benyttes guttaperka som et fyllingsmiddel under *[[rotfylling]]*.

Guttaperka var ikke kjent i Europa før 1840-tallet. Der er opptatt i en rekke lands farmakopeer.

Oppdagelsen av guttaperka var avgjørende for utviklingen av undersjøsike kabler til telegraf på midten av 1800-tallet. Stoffet er biologisk inert og har utmerkede isolasjonsegenskaper, slik at kabler trukket med guttaperka kunne legges i sjøen over lange avstander. Utviklingen av moderne elektrisk kommunikasjon førte til at enorm etterspørsel etter guttaperka, og førte til at det ble derevet rovdrift på melkesaften, som resulterte i kollaps av produskjonen. Etterspørselen etter guttaperka fortsatte inn på 1900-tallet, men ble etterhvert erstattet av sytntetiske materialer slik som bakelitt og senere plastikk.

Guttaperka brukes også i golfballer.

## Referanser


## Litteratur
* Lindgren, John: *Läkemedelsnamn* Lund 1918,

## Eksterne lenker
* Utvinning av Guttaperka
* Guttaperka og rotfylling
* Guttaperka historie (en) 
* Henriettesherbal (en)
* King's American Dispensatory (en)
* Bilde med riktige farger
Val Verde County

**Val Verde County** er et fylke i den amerikanske delstaten Texas. Det ligger i den vestlige delen av staten og det grenser mot Crockett County i nord, Sutton County i nordøst, Edwards County og Kinney County i øst og mot Terrell County i vest. Det har også grense mot Mexico i sør.

Val Verde Countys totale areal er  km² hvorav 161 km² er vann. I 2010 hadde fylket  innbyggere og administrasjonssenteret ligger i byen Del Rio. Navnet Val Verde betyr grønn dal.

## Byer
* Box Canyon-Amistad
* Cienegas Terrace
* Comstock
* Del Rio
* Lake View
* Langtry
* Laughlin AFB
* Val Verde Park

## Referanser


## Eksterne lenker
*
Andrews County

**Andrews County** er et fylke i den amerikanske delstaten Texas. Det ligger i den vestlige delen av staten og grenser mot Gaines County i nord, Martin County i øst, Midland County i sørøst, Ector County i sør og mot Winkler County i sørvest. Det grenser også mot delstaten New Mexico i vest.

Andrews Countys totale areal er 3&nbsp;888 km² hvorav 1 km² er vann. I 2000 hadde fylket 13&nbsp;004 innbyggere og administrasjonssenteret ligger i byen Andrews. 

Fylket er oppkalt etter den texianske soldaten Richard Andrews, den første som falt i kamp under Texasrevolusjonen.

## Eksterne lenker
*
MS «Bourbon Orca»

**MS «Bourbon Orca»** er et norsk ankerhåndteringsskip designet av Ulstein Design AS, og er av typen Ulstein AX104. Skipet var byggnummer 273 ved Ulstein Verft i Ulsteinvik, Møre og Romsdal, og ble overlevert rederiet Bourbon Offshore Norway AS sommeren 2006. MS «Bourbon Orca» er det første skipet levert med den innovervendte baugformen Ulstein X-Bow.

Daværende forsvarsminister Kristin Krohn Devold døpte skipet den 26. juni 2006.

## Redningsaksjoner i Middelhavet, 2014
Skipet med besetning havnet høsten 2014 flere ganger i situasjoner der de måtte plukke opp flyktninger på vei fra Nord-Afrika til Europa. Det er antatt at de reddet nærmere 2000 personer. For innsatsen ble mannskapet, den 7. desember 2014, tildelt prisen «Årets heltedåd» under tildelingen *Norske helter*, et samarbeid mellom Gjensidigestiftelsen, VG og TVNorge. I 2015 ble mannskapet tildelt Annette Thommessens minnepris.

## Referanser




## Eksterne lenker
* 
*
Karura

**Karura** (迦楼羅) er en enorm, ildsprutende skapning i japansk mytologi. Den har menneskekropp og ansikt eller nebb fra en ørn. Den stammer fra den hinduistiske fugleguden Garuda. 

Karuraen er sagt å være slangers og dragers fiende, og livnærer seg av sistnevnte. Bare en drage som eier en buddhistisk talisman, eller som følger buddhismens regler, kan unnslippe karuraen.

Karuraen blir ofte forvekslet med Hōō (鳳凰), eller føniksen.
Mikuláš Dzurinda

**Mikuláš Dzurinda** (født 1955) er en slovakisk politiker og statsminister i Slovakia fra 1998 til 2006. Han var fungerende president i Slovakia fra 1998 til 1999.

## Referanser


## Eksterne lenker
* 
*
Idrettens Verdipris

**Idrettens Verdipris** var en årlig pris delt ut av Norges Idrettsforbund til et idrettslag som hadde lyktes i å «integrere idrettens verdier».

Prisen, som ble opprettet i 2000, ble delt ut på Idrettens Etikkseminar og var på 50&nbsp;000 kroner. Prisen ble siste gang delt ut i 2003.

## Tidligere vinnere

* 2000 – Gulset IF
* 2001 – Skeid og Sagene IF
* 2002 – Tromsdalen Ungdoms- og Idrettslag
* 2003 – Breimsbygda IL
Ayatollah

**Ayatollah** (riksmål), eller **ayatolla** (bokmål), kommer fra arabisk og er avledet av ayat Allah som betyr «Allahs/Guds tegn». Det er en hederstittel for høyere rettslærde innenfor sjiaislam.

## Fotnoter


## Referanser


## Eksterne lenker
* 
*
Lomma (andre betydninger)

**Lomma** kan vise til:

*Lomma – ei elv i Bærum kommune i Akershus og Hole i Buskerud
*Lomma kommune – en kommune i Skåne län i Sverige
*Lomma (Sverige) – et tettsted i Skåne
Olav Kringen

**Olav Kringen** (1867–1951) var en norsk journalist og pionér innen arbeiderbevegelsen. Kringen reiste i 1887 til USA hvor han tok lærerutdannelse, men viet seg senere til journalistikken.

Fra 1901 til 1904 redigerte han Arbeiderpartiets blad *[[Det tyvende Århundrede]]*. Fra 1903 til 1906 var han redaktør i Arbeiderparti-avisen *[[Social-Demokraten]]*, og fra 1909 til 1913 var han redaktør i en annen Arbeiderparti-avis: den Hamar-baserte *[[Arbeideren (Hamar)|Demokraten]]*.

Utover sine redaktørverv er Kringen i ettertiden mest kjent for den norske oversettelsen av «Internasjonalen».

## Bibliografi
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Referanser
Gulset Idrettsforening

**Gulset Idrettsforening** (stiftet 14. juli 1935 som **Gulset Ballklubb**) er idrettsforeningen i bydelen Gulset i Skien. Den har ca. 1&nbsp;000 medlemmer (*2006*) fordelt på fem undergrupper; fotball, håndball, ski, turmarsj og turn. Klubben fikk Idrettens Verdipris, som deles ut av Norges Idrettsforbund, i 2000.

Den 31. juli 2006 mistet klubben sitt klubbhus i en brann Klubben har følgende visjon, «Gjennom breddeidrett og idrettsglede skal Gulset IF bedre oppvekstmiljøet for barn og ungdom på Gulset,» og jobber etter disse verdiene *Trygghet, Trivsel, Mangfold og Fair Play*.

## Fotball
Gulset spiller i 4. divisjon i Telemark Fotballkrets (*[[Norsk fotball 2024|2024]]*).

### Kjente spillere
* Torjus Hansén, tidligere spiller for Odd Grenland, Lillestrøm, Rosenborg og Arminia Bielefeld.
* Magnus Lekven, tidligere i Odd Grenland, Esbjerg, nå Vålerenga
* Erik Midtgarden, nå i Lillestrøm tidligere klubber bl.a. Odd Grenland, FC Flora Tallinn og Mjøndalen IF.
* Fernando de Ornelas, spillende trener, tidligere blant annet 1. FC Nürnberg, Queens Park Rangers, Celtic FC, Odd Grenland og Mjøndalen IF.
* John Kitolano, spiller for Wolverhampton, tidligere Odd
* Joshua Kitolano spiller for Odd
* Eric Bugale Kitolano, spiller for Ull/Kisa, tidligere Odd og Notodden

## Håndball
Håndballgruppa hadde i 2007 13 lag i aldersbestemte klasser samt et damelag i 3. divisjon. 

I 2007 vant alle Gulsets lag i seriespillet sine serier. Det har aldri skjedd før.

Håndballgruppas hjemmeside 

## Ski
Skigruppa på Gulset er en av de største i Grenlandsdistriktet. Klubben har produsert flere individuelle kretsmestere de siste åra, og også gjort det godt i stafett med sølv i seniorklassen både i 2006 og 2007.

## Turmarsj
Turmarsgruppa arrangerer *Gulset-trimmen* hver sommer til glede for mange av Gulsets befolkning. 

## Turn
Turngruppen har turnpartier og idrettsskole for barn og ungdom.
Gulset turn har vunnet klassen 13-18 år i publikumspokalen to ganger.

## Referanser


## Eksterne lenker
*